經數:一八二八

經名:瑜伽論記卷第十六上

頁數:六七一

上	欄

須練根. 十一明建立三根. 問. 未知當知根理

通地前及以見道. 今者何故偏言勝解行地

立未知根耶. 景述三藏言. 此文總約初僧祇

位未知根. 是故信言勝解行地建立初根. 據

理合入初地及地前總立初根. 泰述戒賢二

解. 一說地前十信等四位總名勝解行地. 未

知初地遍滿眞如. 欲知彼眞. 修習地前方便

解行. 故名未知欲知根. 此則未單知欲單知.

不同小論見道十五心未重知欲重知義. 昔

名淨心地. 不順梵本. 故今正語名淨增上意

樂地. 初地正知遍滿眞如. 故名知根. 卽例九

地應知亦爾. 十地已還障未盡故. 知不明了

如來地中障旣盡故. 知得明了. 所以名具知.

舊云欲知根亦知已知根者. 幷1遠梵語. 一說

地前解行. 及初地未出眞觀已來皆是未知

根位. 今此論文. 擧前方便. 故依地前立於初

根. 初地出觀已後屬第二根故. 於淨增上意

樂地等立第二根. 今尋唯識論道理. 初見道

時亦屬初根. 但以時促故略不說. 十二明三

滿. 景師等云. 學有三滿. 與小論同. 故彼論

云. 或有學果滿. 或根或正受. 或復三俱滿. 無

學二亦然. 無有無學果不滿者. 故不說果滿.

以對未滿而說滿故. 雖擧八解脫.  意取第八

滅盡解脫名定滿. 問. 果有學無學. 學果三中

別立不還爲果滿. 定有有心無心異. 別立悲

[&FFFF]#. 有心定中滿. 根有六種別. 應立第五於鈍

根中滿. 解云. 得不還時永不退失故. 立學果

滿. 2悲想有心定中. 雖復滿. 無始雖得. 還復

退失不定. 不說滿. 第五種姓亦有退滿. 本種

中	欄

有永失義. 故幷不立滿. 基云. 3諸是學中爲論.

問中約學爲問故也. 此三幷別有體性. 如根

滿初二果亦得. 定滿要斷第三禪已下惑種

盡故得滅定方得. 果滿卽唯斷欲九品上地

一品未斷卽得. 無學亦有三別體. 一根滿二

定滿三果滿. 卽一切者是. 此中果滿不可例

言. 定通有心無心. 無心得已方得定滿. 果通

有學無學. 無學得已4成果滿. 以定中無心定

爲5熏故. 果障見道障爲*熏故. 十三釋經中

根不調等五句. 先問後答. 答中有三. 初解諸

根不調. 二明由根不調能引衆苦. 三明善調

伏者引諸快樂. 前中由心四因緣名根不調伏

者. 此總標也. 下別釋. 先反解四調. 謂乃至令

不縱逸者. 由聞思慧簡擇得失. 於境暇根. 是

一因緣. 若應縱者乃至令不現起者. 久防護

根. 多生勞倦. 暫縱取境. 而護煩惱不令現起.

是第二因緣. 斷對治力下至爲性無著者. 由

彼修慧斷對治力. 是等三6緣. 爲性煩惱不復

現行者. 是第四*緣. 次順解不調. 不調是總.

不守等四. 釋不調意. 下通結調. 又解. 不守等

四. 如次配簡擇力等四因也. 引苦引樂. 文相

可知. 辨證得竟. 第四辨相攝中分六. 初明三

界有情攝十四根非十四攝三. 十四根者. 除

信等五三無漏八. 餘有十四. 是生死依故. 毘

曇信說九根爲生死依. 謂七色意命. 十四根

不攝7扶根五塵. 色蘊總蘊全. 行蘊中非根之

法是三聚有情非根所攝. 二俱不攝者. 外五

塵非情色法. 二明五受更互相攝. 三明覺品

攝信等五根五根不攝覺品. 中六謂八正中

下	欄

正語業命. 七覺支中喜安捨. 開或爲三. 謂正

語業命. 添喜安捨爲一. 足喜安捨卽但有四.

若爾. 八正中正思惟. 於信等五根何根中攝.

而文不說. 答. 正思是尋. 尋者是假. 以慧爲

體. 基云. 以此文準正思惟. 雖發語言加行. 不

同小乘是尋. 今取所依慧爲體. 四明三無漏

根攝信等五. 五不攝三無漏中四. 五明九遍

知體與二十二根各不相攝. 以遍知卽是三

界見修惑業盡擇滅無爲之體. 遍智者智也.

無爲從因爲名. 舊名斷智. 斷是智果. 故名斷

智. 小論云得無漏斷得. 及闕第一有滅雙因

越果故. 立九遍知今此文中略擧二緣. 一由

通達諦理斷見惑故. 立六遍知. 二由斷修惑

永度界故. 立三遍知. 此卽總明廢立. 次別辨

二因. 先辨初因以立遍知. 略作二句. 初云由

相同分界不同分故立二遍知者. 謂欲界苦

集是一物故名相同分. 不與上界合立故名

界不同分. 是初遍知也. 以其上二界苦集一

物名相同分. 二界合立一斷知故名界同分.

論主略語. 故云及同分. 是第二遍知也. 問大

乘道理. 苦未必集. 如羅漢後蘊是苦非集. 何

故苦集體相名同分耶. 此有二解. 一云. 據隨

轉理門作如是解. 如備師說. 二云相同分者

有二義. 一同有漏相. 二同有爲相. 故云同分.

滅道二諦雖同無漏. 而無第二同. 故不名同

分. 次云相不同分界不同分及同分故云四

遍知者. 謂欲界滅道其體有異. 名相不同分.

卽於欲界滅道二諦惑盡各立遍知. 名界不

同分. 及同分者. 此言略也. 具之而言相不同

經數:一八二八

經名:瑜伽論記卷第十六上

頁數:六七二

上	欄

分及界同分. 謂上二界滅道諦殊名相不同

分. 二界合立名界同分. 卽於滅道各立遍知.

故云四. 次辨後因. 如其次第度三界故. 立三

遍智. 基云. 此中或二. 謂預流者. 預越取第四

果者. 或三. 謂超越不還人. 後離色無色欲故.

或四. 謂預流者次第取. 後離三界欲故. 大乘

中見道唯一品. 所以如此或五者. 卽預流四

諦爲四. 大乘亦不須分. 界地別時但一諦爲

一刹那故. 或四超越取阿羅漢果故五. 或六

者. 卽見道二乘通有三心. 修道有三故. 或七

今見道四諦修道三. 故七. 或九. 如文. 隨順理

門或十. 如十地1諦. 此中無一者八者. 六明

百四十不共佛法與二十二根相攝通塞. 言

諸相隨好舌根及四根依處攝等者. 如來雖

有三十二相八十隨好. 與二十二根相攝. 但

是一根所謂舌根. 謂說如來得上味相. 目紺

靑色. 約彼眼根取*扶根塵. 馬陰藏相. 卽約

男根取*扶根塵. 出舌覆面遍大千界等. 取彼

舌根*扶根之塵. 如說頂上肉□. 眉間白女.

足下安平. 臆如師子. 垂手過膝. 七處圓滿. 足

□趺高如鹿王□. 身毛上靡. 一孔一毛. 有千

輻輪. 皮膚金色等. 幷擧身根取*扶根塵. 隨

好依相. 是故相好雖復衆多. 但是舌根及以

四根依處所攝. 十力是慧根及具知根者. 道

理十力非唯是慧. 亦取同時信等五根. 以慧

照境功能. 故偏言慧. 十力居無學位故. 攝具

知根. 四無畏. 五根及卽此一具知根攝. 如無

畏. 不護亦然. 皆用信等及具知根爲體. 及不

護無畏通約五根出體者. 無强弱故. 皆以爲

中	欄

體. 或影略門. 三種念住非根所攝等者. 如2來

畏中有聞佛說心生歡喜. 佛心無貪. 聞說生

謗. 佛心無瞋. 或有一衆亦信亦謗. 佛心3二

等俱無貪瞋. 於此三衆平等無二故. 以信

等五根及具知根所引無貪無瞋二善爲性.

無癡或通或局唯於處中者生故. 大悲及至

非根所攝者. 此文卽證別境五中慧數之外.

別有無癡無忘失法. 如力. 一切種妙智亦爾.

永斷習氣非根所攝等者. 卽是擇滅無爲永

斷習氣. 下問答辨煩惱粗重. 羅漢永斷有何

未斷斷名如來答異熟品粗重唯如來斷者.

景疏云. 煩惱雖斷. 猶有煩惱餘勢剛强粗重.

住阿賴耶異熟識中. 能令二乘三業有失. 雙

足擲4撫. 林中5□□等. 補闕云. 諸種子異熟

上有闇6□性名粗重也. 基云. 法執種故. 四

無記中異熟品攝. 品言品類. 是異熟種子. 此

佛地論解. 今由有此粗重名異熟品粗重. 如

來永斷. 第五辨四食中. 文有九別. 初辨食類

數及解食義. 將欲釋文. 先辨其義. 對治第五

云. 云何食. 幾是食. 爲何義故觀食耶. 謂變壞

故有變壞者. 境界故有境界者. 希望故有希

望者. 取故有取者. 是食義. 初是段食. 由變壞

時長養根7大二是觸食. 由依可愛境觸攝益

所依故. 三是思食. 由繫意希望可愛事力攝

益所依故. 四是識食. 由阿賴耶識執持力身

得住故. 所以者何. 若離此識所依止身便爛

壞故. 三蘊十一界五處一分是食. 解云. 觸思

通漏無漏. 但取有漏. 意界中通攝無漏. 賴耶

卽是意界中有漏爲識食. 如大地獄中香味

下	欄

觸等皆非是食. 鐵凡洋銅增苦. 不能攝益. 故

非食. 不同小論鐵應丸洋銅雖復增苦. 以壞飢

渴. 亦名爲食. 此論六十六云. 若粗段食. 五趣

皆有. 餘四趣中香味觸三. 若正死. 食變壞. 次

云8養得名爲食. 若其不爲有情所食. 念念謝

滅幷非段食. 不同小論欲界一切香味觸皆

是食者. 故云一分. 文中有二. 初明頭數及義.

後明分齊. 前中擧經又發二門. 云何食者. 問

食體數. 云何長養諸根大種者. 問其食義下

答二問可知. 下明分齊. 段食入腹不資非食.

卽類苦觸. 及以憂苦相應思. 及無漏識等亦

非食. 二辨四食資養次第. 段食作事先攝益

識. 識强盛故能資根大亦令强盛. 言觸能攝

受若喜若樂若捨一分等者. 景云. 文意唯取

有漏喜樂捨觸爲食. 攝三受展轉資識. 識復

長養根大. 名爲觸食. 除無漏觸及苦觸. 故言

一分. 備云. 準隨轉理. 旣取觸爲觸9貪. 當知

幷取六識爲識食體. 依眞實理門. 六識名觸

食. 可引攝論. 基云. 觸取六識爲體. 此俱觸能

攝受喜樂二受全及捨一分. 攝益者. 滋長義.

憂苦違損非攝益. 捨通善惡果. 今取善果捨

故. 故言一分. 或捨通欣□未. 今取喜樂未生

者. 故言一分. 有云由此故知取觸數爲觸食

體. 此不成解. 違對法故. 又此隨順理門. 攝論

云觸食觸六識. 今準唯識論. 義同景師. 意思

乃至諸根大種者. 景云. 起染不染希心之時

不越世法. 名正方便. 基云. 此攝益識者. 此意

俱受亦通喜樂捨三. 然以喜相粗. 所以偏說.

或唯擧欲界多分語. 然上界亦通有樂故. 捨

經數:一八二八

經名:瑜伽論記卷第十六上

頁數:六七三

上	欄

下雖有小而不論. 如是三食攝益其識等者.

觸食思食通緣現未境生. 前言思食緣未來

境者. 據緣全未得境. 故名緣未來. 三辨識與

意根爲食. 景云. 前言三食益識識復長養根

大. 然則四食長養五色根及意根. 故復問言

云何識與意根爲食. 答意識食由段思觸三

食資持所任持力. 識體增盛能作意根. 前前

生後爲增益因. 卽名識體與意爲食. 基云. 此

言爲欲與三受俱觸食思食名攝益. 不欲取

受觸二心所. 由前二攝益第八故. 觸段緣現

在. 1意思緣未來故. 識後明利長養. 識後明

利長養. 故名識食. 亦通取六識中長養者爲

論. 由段食等初三食資持識故. 令意根轉明

盛生. 四辨三法不立食. 補闕云. 眠夢等法.

於報根大無損害故. 名長養. 然不能攝受別

生長養根大分. 故不名食. 天眼雖從等至所

發. 乃是定中觸思食生. 故食能生. 長養根大.

非食不能也. 五辨命根不立食. 命雖能任持.

而四食爲先. 故不說. 六辨食粗細. 諸天所食

無有漸次成於變壞. 故名細. 七釋經中四句.

已生有情者. 謂生有本有不取死有. 死有不

由食住故. 心有有情者. 卽是中有. 已生有情

由食安住如前說者. 如前食事中說也. 言由

三門故至依識而有者. 謂由段思觸三食門

故增長業惑. 業惑依識卽增長識. 由三門至

攝受餘生者. 謂中有之身. 由三食故增長業

惑. 業惑全發. 五支種子牽生老死故. 八辨段

食作用時節. 於變壞時者. 墮在熟藏乃名爲

食. 若受用時建立觸食等者. 初得段食. 口中

中	欄

咀嚼. 乃至入腹未墮熟藏. 未名段食. 但發諸

識相應觸數. 建立觸食. 是故段食三處所攝

不立色處等. 以含嚼無用. 至於變壞位香等

有力能損益故. 或有段物已下. 釋要至熟變

方成食用之相. 九明廢立. 初約法廢立. 後別

辨五趣有無. 前中景師注云. 由先業故多年

得住. 2惑由神通亦多時住. 或由業及神通離

3邪和合方得久住. 何不立食. 答意. 業爲正

行. 食爲緣助緣. 助中多分用者立食. 通力雖

助. 然四食用多. 故但立4四. 食又四食用易

覺知故. 又身念住觀觸. 觸生受故. 法念觀思.

心念觀識. 又一日資養故. 唯此四應顯爲食

辨趣有無中. 子注云. 此據正地獄無有段食.

亦邊地獄亦有段食. 故六十六云. 若粗段食

五趣可得. 此於一分各別那落迦非大那落

迦. 基云. 此中諸地獄有諸微細風名段食. 前

本地尋伺地云無者. 彼據重地獄. 又難知故.

所以不說. 此處爲正. 第六明諸句中. 文別有

四. 一約依身境界分別色根. 或有依身轉而

不依境界等者. 謂有色彼同分根. 雖依大種

身轉. 而無識來託. 不能取境等故. 二約一多

依分別諸根或一有一依者. 謂彼同分根依

四大也. 二依者. 謂同分根依四大自分識二

依也. 三依者. 謂意根及無色心法根在有色

界有三依. 一依色二依意. 三依心法根乃至

賴耶. 亦依色及種子意根. 現行心法根. 無色

界唯依意及心法二根也. 三約苦等分別. 同

意諸根皆是苦諦一切皆是苦受相耶. 設苦

受相皆是苦諦耶. 四約善等分別. 文相可知.

下	欄

上來六明廣辨. 下以半頌結前六義. 上來正

辨二地中別決擇訖. 自下第二總分別. 於中

分四. 初辨義差別. 具足攝持一切行義具足

攝持一切行義是故名蘊者. 總攝三諦攝義

周盡. 故云具足等. 欲明數數攝義. 故有重重

言. 又解. 初言是體. 後言是能詮. 由體如此故

所以立如此名. 以下準知. 常能增長諸業煩

惱者. 此據取蘊唯攝苦集增煩惱業. 是故名

蘊. 常有所爲及速滅壞者. 有所爲作速滅名

蘊. 此通三諦. 發起諸法名界等者. 十八界種

牽引諸法. 是故名界. 能生能廣等者. 是能生

長心心所義. 故5名處. 由衆緣故等者. 由於

四緣集起滅壞故. 等起理趣等者. 了知諸法

平等理趣. 於現等事自在相應者. 如眼見等

自在相應也. 二辨建立. 則以六因次第配六

善巧. 景子注云. 因謂所以. 一者積聚是身義.

知有爲積聚建立於蘊. 二者知眼等種子建

立於界. 三者知根塵是生識身者立處. 四者

知無明等所託之緣名縛方便. 立於緣起. 五

者知樂從善生名勝方便. 樂從不善生名劣

方便. 立處非處. 六者知彼眼等各有增上受

用之義. 故建立根. 基云. 以假者6爲. 則十二

處是假者所依也. 三顯善巧離六邪執. 子注

云. 一知蘊無常離於常執. 二執冥性自性自

在天不平等因. 知由十八界種是諸法正因.

故離此執. 三外道執我持根了境生識. 由處

善巧知但有根境生識. 離我邪執. 四彼外道

執前八萬劫生死有始. 後八萬劫生死有終.

由緣起善巧知彼生死無始無終. 故除邪執.

經數:一八二八

經名:瑜伽論記卷第十六下

頁數:六七四

上	欄

五處非處善巧. 了正因果名淨. 不正因果名

不淨. 能除邪執. 六由根善巧. 了知但有根受

用境. 則離外道執我受用愛非愛境所有邪

執. 四辨勝利. 三藏自判. 一知無我遣一合相

二於有體法. 現有自性諦實. 名住自性故. 便

不誹謗. 三自無疑惑. 正法久住. 四悟入緣起.

卽無作者性. 五令慧增長了緣生故. 六於善

惡1緣生差別當正住念. 七有法隨法行故. 八

依正住念證善定故. 九依善定故聖慧當生.

十依聖慧故斷倒漏盡. 景師子注. 一薩迦耶

見於聚執一. 由六善巧分□蘊等性相各異.

便除身見一合之2總. 二由六善巧了知有法

是諦是實. 除謗有心. 三由六善巧自除疑惑.

乃至信增. 四令聖敎久住. 五由有緣起善巧.

悟入緣起. 能了釋梵等非作者無實性計我

爲因名士夫等. 六令慧增長如實了知. 七於

善不善等住念. 由有法隨法行故. 八以住念

爲依建立證定. 九以定爲依. 聖慧當生. 十依

慧斷倒. 基云. 一除我執3治一合之*總等. 二

有法諦住故. 便不誹謗. 三自無疑惑. 四善答

他問. 五令他言. 六令敎久住. 下四卽四又字.

是故十也

瑜伽論記卷第十六(之上終)

中	欄

瑜伽論記卷第十六(之下論本五十八)

釋遁倫集撰

論本第五十八卷

上來攝決擇分有十二段中初有七卷. 合決

五識身地意地已訖. 自下第二有四卷. 合決

有尋有伺等三地. 於中初結前生後. 次正決

擇. 後總結. 就正決擇中初雜決擇. 二正決擇

煩惱業生三種雜染. 前中先辨焰摩名法王

所以. 後辨海鹹所以. 前中焰摩卽本地分曰

靜息王. 靜息諸非也. 言令憶念故遂爲現彼

相似身者. 若有衆生殺牛. 將生地獄執到法

王所. 焰摩作彼所殺牛告彼人言. 汝先殺我

所作惡業今當受於此地獄苦. 令彼追憶先

世惡業生悔心. 故問. 執到王所爲當中有爲

死有耶. 此有兩解. 一言中有. 二云死有. 準下

文云三種人生那落迦不憶宿命. 故令憶念.

卽知前解爲勝. 問獄卒爲當有情爲非情耶.

答小乘中或許有情或非有情. 正理論說通

情非情. 今依此文自有兩解. 一云. 一切獄卒

皆非有情. 以論云如化非衆生故. 二云. 獄卒

有二. 一者焰摩使者卽有情數. 二者衆生業

力所生. 同在地獄令受苦者是非有情. 此文

總相應. 地獄有情不造新業. 理實亦造三時

惡業. 以有惡語綺語及以瞋等故. 問餘處說

惡趣不造往惡趣業. 以不起分別煩惱故. 今

何故說爲令憶念故等耶. 答雖復不造新總

報業. 而由瞋等故擊發曾造總報之業. 更受

下	欄

惡趣總報故. 此法王便令憶念而不起瞋等.

下辨海鹹. 由水鹹故至不被採害者. 由由水

鹹陸居衆生不得入水採害. 則水居蛇4難. 是

水居者有福. 又大海中至一分難得者. 水鹹

難得卽陸居一分非福. 輪王出世主藏大臣

以手攬海. 寶隨手出. 餘衆生心寶難得. 故曰

一分難得. 次正決擇煩惱業生. 5則爲三段.

解煩惱中有三. 初解五門. 次解七門. 後總釋

九門. 就前五門中初擧章列五. 次依門解釋.

後結. 依門中初解自性. 可知. 第二自性差別

中間解結. 6中有四. 初解根本煩惱. 二解隨煩

惱. 三重解根本. 四重解隨煩惱. 初中有三. 初

擧數列名. 次別解. 後總分別. 解薩迦耶見可

知. 解邊執見中心執增益者. 景云. 問執常可

言增益. 執斷從壞事生. 云何名增益耶. 解云.

法實無斷. 故名增益. 此邊執見唯分別起無

有俱生者. 此據見斷爲言. 唯除卽此先世已

來串習隨逐邊執見等者. 亦有俱生. 多世串

習是修所斷. 對法文云. 已見諦者於修位中

從觀中出心我體相而不可得. 便起斷見. 今

者我我爲何所在. 三藏云. 俱生有二. 一本來

俱生. 二唯非本俱生而由串習力故俱生. 諸

見趣中者. 泰基同云. 如五趣是有情歸7倒

處. 六十二見諸見所歸到處. 故云諸見趣. 景

云. 諸見推心各有所趣. 名諸見趣. 邪見中汎

就僻執. 違理名邪見. 通五. 於中前四名增益

執等者. 問準本地分文. 謗父母等名謗作用.

無妙行等名爲謗因. 何故此中無妙惡行名

爲謗用. 謗父母等名壞實事. 解云. 父母有二

經數:一八二八

經名:瑜伽論記卷第十六下

頁數:六七五

上	欄

義. 一有持殖用. 二有可尊1可尊之義. 卽眞

實事. 善惡行有二義. 一者因體. 二者因用. 化

生有情亦有二義. 一有縛識用. 二因果實事.

各據一義. 所以不同. 六十二見三見所攝. 於

此處文謂常見三十. 斷見有七. 邪見十五. 廣

釋諸見如本地分記. 見取可知. 戒禁取者謂

所受持隨順見取. 見取眷屬見取隨法者. 景

云. 此文卽說戒取依見取生. 由先執見爲解

脫因. 復後執戒爲能2得. 若戒禁等於戒取境

妄計. 已下辨其行解. 外道妄執從見取生身

業語業. 隨順見取見取眷屬. □是戒禁之體.

是戒取境. 此文卽說見戒二取行解不別. 但

境有異. 泰云. 性名戒遮名禁. 亦可亦內戒名

戒. 外道戒是禁. 基云. 此謂依見取故受持戒

禁. 戒禁隨彼見3取眷屬見取隨法也. 此緣戒

禁生. 貪有四. 謂著三界諸見爲一. 著三界餘

法爲三也. 瞋□四種者. 謂損己他見爲第一.

損己他有情爲第二. 4增我善友爲第三. 愛我

怨家爲第四. 此擧四壞取四□也. 慢中先標

自性. 後辨差別. 差別中初擧二門慢境. 次解

依境生慢. 於四境慢中略不解初見起慢. 於

有情處慢者. 謂三慢類等者. 謂下中上. 於下

謂下於等謂等. 直名爲慢. 於等謂勝於勝謂

等. 名爲過慢. 婆沙等論但言於等謂勝. 不言

於勝謂等. 諸師以此爲妨. 理必須有. 於上謂

勝. 名過過慢. 於多勝謂少劣於彼. 名不如慢.

於受用欲處慢者. 謂由大財等者. 恃大財族

形財等. 亦起三種慢類. 於後有處慢者至心

遂高擧者. 計我當有. *則於常起慢不有是

中	欄

於斷起慢. 非想非非想等*則於高擧者. 計我

當有*則於常起慢. 不有5上於斷起慢. 非想

非非想等*則於非有想非無想見而生於慢.

還是恃常起慢. 於常起慢計有樂世名動. 於

斷起慢未來不續. 名爲無動. 身在人天愛趣

起慢. 故云諸愛趣中轉故心擧. 或亂慢者餘

六者. 謂過慢過過慢. 我慢. 邪慢. 不如慢也.

下二復次重解亂不亂慢. 無明中貪等相應

名相應無明者. 依此文判. 末那無明卽相應

攝. 若無貪等諸煩惱纏. 但於苦等諸諦境中.

等名獨行攝. 疑中猶預二分等者. 謂於有無

二分心不決了. 略有五相等者此有兩判. 一

釋. 初疑過未世. 二疑因用. 三疑因所生果. 四

疑四諦. 五6疑. 泰基同云. 一疑無他世體. 二

疑無業. 三疑無因果. 四疑無諦. 五無疑寶. 此

上別解. 下總分別有其五門. 初明緣境差別.

謂十煩惱皆與自地一切煩惱展轉相緣等

者. 此文卽證見戒二取不唯緣見戒事生. 與

見戒俱諸貪等幷緣以爲境. 故無妨. 非上地

惑起緣下地一切煩惱者. 此隨順理. 如下第

五十九文云. 上地緣下起慢也. 二明三性門.

初辨二性後明招果. 景云. 如對法第四云. 謂

欲界繫煩惱不任運起者是不善. 若任運起

能起惡行者亦是不善. 所餘無覆無記. 此卷

下云. 貪等一切皆能發業者. 此文卽說見修

二斷分別俱生皆起發業. 就彼修斷俱生不

發業者. 方是無記. 問何者俱生不能發業. 答

俱生九品前六品粗能發身語. 後三品細不

能發業. 問欲界惑分別俱生皆通九品. 分別

下	欄

九品爲皆能發. 但六品耶. 解云. 分別起惑同

類. 雖有九品若望俱生幷成上品. 皆是不善.

故九品皆能發業. 問若分別九品俱生六皆

發不善業者. 何不善業能往惡趣. 答唯分別

起業能往惡趣非任運起. 又就分別所起業

中上中品發業能趣惡趣. 非是下品六念而

起. 故下卷說. 若諸煩惱猛利現行方能發起

往惡趣業. 非諸失念而現行者. 又分別起能

發此業非任運. 言具三緣往惡趣者. 此據上

品煩惱熏成種子. 具三因緣爲生報業當生

惡趣. 更有過去曾造後報業. 雖闕三因往心

趣故云除先所作等. 基云. 俱生身見唯無記

數現行故等. 如下九十四云. 世間不伏此乃

至金剛方斷. 此卷下文云. 世間若伏修不伏.

見修中伏. 若愛若□及以□近□慢. 及此相

應無明. 不論我見邊見及此俱慢愛. 故此論

云有□近□慢之言際. 與貪□□近之慢也.

如下九十四說. 然7唯此無記性如何成九品.

欲界何品攝. 三藏云. 此爲後三品. 若世間道

伏九品時但伏前六品. 以此後三能伏故. 然

8者六品亦有九品. 故言世間道伏九品. 問前

六品如何分成九品. 若一品爲九品卽有五

十四品過. 若一品爲三品卽有十八品過. 又

那含不斷欲界我見等. 卽斷欲界九品不盡.

以後三未斷故. 此那含未斷唯伏惑得預流.

不斷五品以下惑9不障果證故. 答不然. 卽亦

那含隨離欲地斷. 唯有第七俱生我見在. 那

含雖斷九品盡. *則異生唯伏欲六品. 今解.

此亦九品隨與何煩惱俱起增上者說故. 或

經數:一八二八

經名:瑜伽論記卷第十六下

頁數:六七六

上	欄

第九品類異生伏九品亦盡. 然第九品中有

餘類未盡卽我見是. 故世間道不能伏. 以第

九品中微細故. 三約識分別. 末那非共許. 故

略不論. 四辨受相應. 於欲界四見及慢喜捨

相應者. 此如對法第七卷同. 此中從多粗說.

深細如次下卷. 五明境體有無分遍. 景師等

釋. 又十煩惱見所斷者名無事等者. 以見斷

中身邊見我慢所緣境無所餘惑緣身見境

生. 是故見斷一切煩惱皆名無事. 所餘煩惱

有事無事等者. 修斷惑中身邊見我慢緣無

事生. 餘修斷貪等緣淨不淨有事而生. 名有

事無事. 就於此義有三種釋. 一就諸惑緣境

有無判有事無事. 若依此義唯身邊二見及

以我慢是無事惑. 餘名有事. 依此門判見修

二斷皆通有事及以無事. 二據諸惑起增減

執不稱前境名爲無事. 若無增減稱前境者

名有事. 四見執有邪見諦無. 此執增減不稱

前事名爲無事. 餘名有事. 若依此門二斷煩

惱皆通有事及以無事. 三約迷事以辨有事

無事. 是則見斷名爲無事. 以迷理生不迷事

故. 修斷名有事. 以迷事故. 次明貪慢及□緣

境不遍. 餘七煩惱通取一切事名遍行. 次第

二解隨煩惱. 先總標. 先擧後別解釋. 前中基

云. 言隨順者是總句. 或尋伺睡眠等體非煩

惱順. 故名煩惱. 或謂別境中數與煩惱煩惱

俱行者. 謂隨煩惱由四相俱行故. 名隨煩惱

煩惱品類者卽忿恨等. 如下文是諸品類等

也. 有釋隨順如是煩惱者是總句. 煩惱俱行

者謂無漸無愧等二十二法. 煩惱品類者謂

中	欄

尋伺悔眠. 有釋中火二惑名煩惱俱行. 小十

名煩惱品類也. 今解. 隨順煩惱者總標. 隨煩

惱名通攝尋伺悔眠. 煩惱俱行者此隨中大

隨惑等. 煩惱品類者此顯小十粗. 言中大也.

就別釋中文分有二. 初明隨煩惱中有其四

例. 二約十二處分別起處. 前中三藏云. 依此

文取三性尋伺通名隨惑. 然取染者是隨惑

體道理安穩. 言若雜事中世尊所說諸隨煩

惱等者. 三藏云. 依大衆部別有雜藏名爲雜

事. 若依薩婆多及大乘. 但於毘奈耶中有

非雜事品名爲雜事. 彼中廣明隨惑差別. 下

約十二處更明起處. 言此十二處以爲依止

至差別而轉者. 此中所辨本惑及隨惑總名

隨煩惱. 以後依前相隨起故. 又復此中所辨

隨惑名字次第. 皆難可識. 如前論中指雜事

說. 愁歎擾惱等相隨煩惱隨義施名. 惑於本

惑隨義施名. 種種非一不可得定. 但可隨文

屬當1起以. 謂貪著瞋□愚癡依初處轉者. 此

文卽說本惑名隨義. 對2法忿等乃至諂依第

二處轉者. 上下說隨煩惱次第不定. 未知擧

忿至諂中間有幾. 無□無 愧依犯戒處轉已

下隨文依前配屬. 第三重解本惑. 中貪瞋慢

疑互不相應等者. 景云. 問前說無明與一切

煩惱相應. 乃至貪瞋互不相應. 而貪與見慢

互得相應. 如貪染時或3□方高擧等. 前後相

違云何通耶. 解云. 貪慢見本地. 若猛盛則不

相應. 若不猛盛相隨順起則得相應. 各據一

義. 故不相違. 泰云. 此就隨轉理門故不相應.

今準唯識論. 前約內緣俱生貪慢. 故說相應.

下	欄

此中約外緣分別貪慢. 故說不相應. 第四重

解隨惑中景云. 皆是煩惱品類者. 是根本惑

及是隨惑後流類名爲品類. 或是擧分名爲

品類. □諂是邪見品類等流者. 同小論說. 所

謂五邪見諂依由是生等. 今者大乘尋伺不

幷. 不同薩婆多同在一心. 基云. 前五十五云

□諂是癡等流者. 4次邪見者癡增上故. 此約

別行彼約通論. 故是癡分. 又彼約體說故癡

分. 此約行相起時增故言邪見等流. 此審勘

諸論. 問前言慧自性不相應. 此中如何邪見

俱而發語尋伺與見幷耶. 述曰. 此時依思尋

伺非慧者. 故無妨難. 下第三解染淨差別中

問解結. 解中有二. 初明所治染. 後辨能治淨.

前中先明現種. 後明繫事. 前中云一由纏者

莫問本隨. 但是現起悉名爲纏. 二隨眠者本

隨種子此名隨眠. 現行已下有二復次5解隨

眠. 二名差別. 後之復次6問於藏論中上座義

也若諸具縛補特伽羅至隨地亦爾者. 此釋

隨眠成熟之相. 此文*則說損伏種惑. 不說損

伏現行煩惱. 又此文違前得成7熟中. 如對法

同此文. 如前會. 次解纏相. 乃至若在下地上

纏成*熟非在上地成就下纏者. 景云. 除命終

時餘時不起下地煩惱. 身在上地將命終生

下地時. 在明了位得起下地俱生愛等. 如對

法論說九種命終心起俱生愛等. 論主約多

分說. 今解此文約隨轉門說. 故不成*熟. 下

明繫事. 言但於現在由此種類煩惱隨眠說

故名繫等者. 三藏云. 謂中邊云. 熏發種類現

在故名繫. 景云. 但於現在有彼過去隨眠種

經數:一八二八

經名:瑜伽論記卷第十六下

頁數:六七七

上	欄

類名過去繫. 正起現前纏與隨眠二俱名繫.

未來今無故不名繫. 如此種類當知諸餘煩

惱亦爾者. 三藏云. 如一類爾. 餘煩惱亦爾. 泰

云. 如繫約現在非過未. 當知餘結縛隨眠等

餘煩惱義門亦爾. 非過未. 不具縛者所餘煩

惱說名爲繫. 於九品中隨斷何品. 餘未斷者

說名爲繫. 卽是差別. 自下第二明能治淨. 有

三問答. 初中云. 一了知煩惱自性過患者發

苦招生. 別生現後二世苦惱. 二思惟彼對治

所緣境相者. 學觀二空所顯眞如名思境相.

三以勝善品資心相續者. 修施戒忍等勝善

資心. 此是永斷正見前行之道者. 前二在資

糧位. 後一在加行. 此皆是無漏斷道行遠近

方便也. 二解三種對治幷通資糧加行位. 次

問答可知. 第三問答中云. 非斷去來今然說

斷三世等者. 此就依他因緣生法. 猶如幻化

速起速滅故不可斷. 亦應說言. 勝義諦中諸

法皆如故無所斷. 又大乘解1或不俱. 如明時

無闇2之時無明. 若有說言唯3能破闇無有

是處. 據如此故說非斷去來. 今然就一身前

後相續. 唯聖道力令彼三時本識得離隨眠.

故復說言然說斷三世故. 十地云. 非初非中

後. 前中後取故. 又有隨眠離隨眠心二不和

合. 是故現在亦非所斷者. 景云. 凡和合有二.

一方所和合如斧木. 二實物和合諸法因如

解惑二心. 一非是方. 二是因緣所生. 如幻如

化故無實物和合. 由如此義不可說斷. 然從

已下明相續道中能治道生所治心滅. 現無

隨眠過未亦無. 方說斷三世. 第四解迷斷差

中	欄

別中初明迷斷. 後明緣境. 前中問解結. 解中

初列三界十五斷門起惑多少. 二隨別解釋.

今此文云. 欲界迷苦有十. 迷餘三諦各有八

除身邊見. 上界除瞋餘如後說. 下文具明欲

界四諦所斷各十. 上二界除瞋. 欲修斷有六.

上二界除瞋各五. 與對法同何故相違耶. 三

藏云. 自有二門. 一迷諦起惑門. 是故諸諦皆

十種. 二諦行斷惑門. 如苦諦下有空無我行

爲能治. 卽有身見爲所治. 旣有無常行爲能

治. 卽有邊見執常爲所治. 是故苦下具十煩

惱. 餘諦無此能治之道. 故無所治身邊二見.

泰云. 眞實理門四諦幷十. 如對法說. 但爲苦

諦有空無我行. 對治我見邊依我起隨我見

說. 故但說迷苦有十. 三諦各八. 如實道理一

切煩惱皆見空斷. 不可說言見四諦斷. 但迷

四諦起諸煩惱. 隨迷起處總四諦斷. 基述兩

解. 問如雜集諸諦幷有身邊見者如何相貌.

答計彼諦下惑爲我. 卽名此諦下身邊戒取

等亦爾. 若爾總計四諦下惑爲我. 此何諦

斷. 答4天此. 不能總緣從別緣起故. 問若爾

別迷者故見苦所斷. 問集諦下身邊何不爾

卽苦集下身邊不能遍緣五門也. 以此理故

明. 緣五門者有力增勝. 迷苦義增但見苦所

斷. 諸三諦下身邊力劣不能遍緣五門. 但有

也. 答力微劣別迷集. 卽唯緣集諦名見集斷.

故不同苦. 今尋文處自有三說. 一者苦下十.

集滅5名七. 道有八. 此如薩婆多說. 龍樹菩

薩隨此門故說九十八使. 二者苦下有十三

諦各八. 此說如經部等. 三者四諦各十. 蓋是

下	欄

大乘眞實道理. 就別解中二十句我見. 旣迷

苦生故唯見斷. 修道卽無. 言又諸邪見謂無

施等者. 撥無施等等流果及異熟果. 俱名謗.

撥無父母等一分迷苦一分迷集者. 景云. 父

母從因父母生邊名苦. 生男女是集. 以謗無

中有. 亦謗感中有業名謗苦集. 泰云. 若據父

母及中陰體是苦諦. 能成後身業故亦是集.

喬答摩種舊云瞿曇不順梵語. 今云喬答摩.

此云日6天. 或言甘?. 或云牛糞. 或名泥土.

又妄計自在世主等. 乃至如是邪見亦迷苦

7諦. 景云. 若聞我見後起與我見同境. 如是

計常卽有邊見. 以無有計自在天等. 一地之

法爲我. 亦計彼常. 但是違正道理名爲邪見.

基云. 問此卷初云遍常論一分常論等. 皆是

邊見卽計梵王爲常. 如何此中乃言邪見. 答

二說. 若起我見計梵王爲我後計爲常. 此常

見我8起後生故邊見收如前. 9又此中約非

我見後生者. 此非常見故邪見收. 亦無違. 問

凡夫伏修不伏見. 此是見惑. 如何色界我見

下界起耶. 若是欲界我見等如何緣10生色生.

答此我見是欲界繫. 緣名爲境故11約緣彼生.

名者名字. 聞彼名故而緣. 又名者四蘊也. 卽

是此心之相. 離心無別體故言緣名. 問若爾

與欲見何別. 答至下緣境中更當知. 廣釋差

別二說. 此遍常論皆名邪見. 非我見後生. 如

前文言是邊見及梵網對法等邊見攝者. 似

常見體是邪見. 夫言邊見必我見後生故. 故

此中次上文云. 卽用如是我見爲依止. 於五

蘊見我斷常. 斷常二見卽唯我後起12遍常論

經數:一八二八

經名:瑜伽論記卷第十六下

頁數:六七八

上	欄

不緣爲我故非邊見. 亦無此地薩迦耶見. 不

同經部緣壞而生. 不同薩婆多緣有而起. 此

中以依他性爲依止計有遍計所執故. 不死

□亂亦迷苦諦者. 若有依苦諦問. 彼□亂答.

此迷苦諦. 妄取諸見以爲第一等者. 旣許執

見爲勝名爲迷苦. 卽迷等流果苦名迷苦諦.

不迷異熟果故名迷苦諦. 若有妄取隨順此

見. 乃至此戒禁是迷苦諦者. 景云. 身語二業

是戒禁體. 有從同類因等流果義名苦. 今迷

此苦執戒爲勝. 基云. 隨順此見卽見取根境.

此見隨法卽俱時心法等. 又前爲見取因. 後

爲見取果也. 若有外道至此及所餘等者. 此

前外道起疑. 及所餘人於苦猶預迷苦疑. 於

自見起貪亦名迷苦. 於他見起瞋亦名迷苦.

基云. 瞋中但有緣見之言. 故知大乘見道之

1時. 唯緣見起緣有情事者. 是修道*時. 又此

且約緣見而生非事中無. 恃見起慢亦迷苦.

當知據迷等流果苦. 若有無智等者無智是無

明通相應獨行. 總名迷若無2癡. 迷集中云又

有沙門至所有邪見者. 景云. 問非因計因何

非戒取. 答戒取或彼不取. 或但以妄計自在

等爲衆生因. 違彼正因名爲邪見. 又有邪見

不死矯亂至一分者. 若有依集諦問. 復矯亂

答. 此迷集諦. 次明見戒二取幷據迷彼見戒.

前能生後集諦之義. 迷滅八中計邊無邊不死

矯亂諸見一分者. 景云. 如計欲界四禪爲解

脫涅槃. 欲界人天爲涅槃體. 以量小故名有

邊. 計第四禪爲解脫涅槃. 欲界人天爲涅槃

體. 以量小故名有邊. 計第四禪爲解脫. 量大

中	欄

名無邊. 計下三禪亦有無邊等. 名迷滅諦

邪見. 不死矯亂. 若依滅諦爲問. 彼矯亂答名

迷滅邪見. 故云一分. 說現法涅槃所有邪見

者. 執欲人天五欲自恣爲一涅槃. 及執四禪

爲四涅槃. 由執五處生死以爲涅槃. 不緣見

戒而起迷滅邪見. 又有橫計諸邪解脫等者.

景云. 謂外道隨何法以爲解脫. 卽是迷滅邪

見. 泰云. 計無想天等爲解脫. 薩婆多見取攝.

故成下邪見. 唯無漏緣論3懷事生. 今依此

文. 是滅下邪見增益見攝. 今依此論. 計有漏

法4同迷道. 同滅5名滅. 若別緣四諦下諸見

同於滅道. 此見取隨所執見取說. 基云. 若總

緣四諦爲見取. 卽是苦諦下見取. 餘諦但能

別緣. 問小乘如此邪見別計有邪解脫. 亦是

迷有漏苦. 如何見滅斷. 答迷滅執別有滅. 乃

至道亦爾. 義增故唯見滅斷. 前苦諦下6別無

說此見故也. 所餘貪等如前應知. 至迷於滅

諦等者. 景云. 別執邪見法以爲解脫究竟出

離. 於中貪著或特生慢皆迷滅諦. 或聞釋種

所說涅槃7必生8增嫉□惱. 不忍瞋迷滅諦.

問滅下八種皆迷滅耶. 答迷寬緣狹. 由不了

眞滅故起邪見謗無. 後執邪見以爲出離. 於

中貪多者恃之生慢. 聞說正滅不忍生瞋等.

故八皆迷滅. 若緣滅諦唯邪見疑無明瞋. 基

云. 唯除瞋□謂於滅諦等者. 準此文. 卽是瞋

是無漏緣9便親緣滅諦起故. 與小乘不同. 又

不言緣迷已欲見生瞋. 此瞋何諦攝. 答下言

餘如前說. 卽準前瞋亦緣見起. 若準貪等者

前已準. 故如前應勘. 迷道八中云. 若行若道

下	欄

能盡諸苦者. 計唯苦行邪見道爲正. 是迷正

道所有邪見. 謂10欲瞋□三界三種名修道斷

等者. 此說三界合十. 除身邊者此隨小乘故.

又修道中無別對治行. 如見道有別行空無

我故. 據正道理身邊二見通俱生亦修所斷.

如唯識說. 又彼乃至難可解脫者. 景云. 修斷

四惑通有分別及以俱生. 今說俱生任運而

起. 堅固難脫. 分別起者則易覺知故. 離欲者

但伏分別. 任運起者難遮防故. 基云. 但有長

時任運堅固. 此形見道煩惱. 故有此言. 於修

道中於境有分別起者. 下明緣境. 見修煩惱

略有五種所緣等者. 景云. 一者謂於五法中

名相分別體是有漏. 苦集諦攝. 名相皆從分

別心起. 亦名分別. 今苦集下自界緣漏. 是緣

分別所起事境. 二者滅道下有漏緣惑中見

取. 及相應無明. 一向緣見爲境. 貪瞋慢及相

應無明. 通緣見非見爲境. 故云見取貪等見

斷諸漏除疑是緣見境. 應言除疑戒取邪見.

餘緣見爲境. 亦可見取貪等見斷. 諸漏除疑

是緣見境者. 取四諦下見取定緣見故. 餘九

煩惱中除疑戒取. 餘貪等七通緣見非見境.

今取緣見者. 以苦集邪見亦緣見起. 謗道邪

見亦緣無漏正見起故. 三者戒取緣戒禁境.

四者聞說滅道名字時. 無漏緣煩惱但緣自

心所變滅道名字爲境. 聞說上界法. 則名他

界緣煩惱. 亦緣自心所變上界名字爲境. 以

不能緣滅道上界本質. 非不緣彼自心變境.

五者修斷煩惱. 多是任運堅固續生緣自事

境. 基云. 其滅道下十煩惱除疑一法. 幷戒取

經數:一八二八

經名:瑜伽論記卷第十六下

頁數:六七九

上	欄

下自別說故不言1除八. 是緣見境. 疑一法唯

緣諦生不緣見起. 如邪見及無明有緣無漏

者. 亦有緣有漏者. 前云. 五種涅槃論見是迷

滅邪見. 別計有道諦邪見. 卽有2非無漏緣.

邪見無明以緣見3生. 疑之一法無緣見生. 今

但總言緣見爲境. 此中有見取不緣見生戒

取不緣戒生. 故知此文等多分爲論. 故知前

云. 十煩惱展轉相緣. 其無漏緣及苦集下不

同分界. 是緣名境. 但聞彼名而起煩惱故. 若

見彼體卽不能起惑. 彼非惑境故. 同如下二

界有名可緣. 無色界中如何爾耶. 答下二界

緣名. 4生無色前方便緣名. 故彼所起無漏緣

等亦名緣名. 串習5方便故爾. 未必正緣名

起6文. 名者四蘊名7名. 但相分. 是己之四蘊.

緣此四蘊起惑非似本質. 故云緣名. 此爲一

釋. 又解緣見境中 . 但是見道對修道. 皆是緣

見生滅除疑一. 此緣名一門總分別. 見惑餘

門8分別故. 此中云見斷諸惑. 以簡修斷. 若

爾滅道下有漏緣何處門攝. 亦是緣見門收.

然是總門故. 若如前說. 何以言見斷等者. 此

簡修道貪. 若信言貪等. 恐濫9修貪等. 前苦

集卽10於所緣諦名. 11此滅道有12漏惑. 但言見

斷卽知簡修. 而是滅道下貪等. 第五解對治

差別中. 先問後答. 答中有二. 初明四種對治

後對人明治差別. 前中景云. 如聲聞地說. 敎

悟瑜伽等十三種. 卽是三乘解脫分善根. 望

彼聖道爲遠方便. 名資糧道. 偏約聲聞地說.

似當聲聞資糧道. 今者擧意. 卽通說三乘資

糧. 於行者身中成就對治. 名相續成就對治.

中	欄

大乘位在四心中. 其四善根□近見斷. 對

大乘位在四十心後見道. 唯斷見惑未除修

惑. 故名一分. 修道幷除修惑. 二於惑盡. 故名

具分. 今尋聲聞地辨世出世二道資糧有十

四法. 謂從自圓滿乃至沙門莊嚴. 13令云十三

者以合聞思正法故也. 次對人明治中分三.

初聖人斷惑. 次明異生伏惑. 後擧二種粗重

明三無學有斷不斷. 初中復三. 謂法喩合. 法

中三問以開三章. 一問昇見道聖者智行有

何相者. 問見道行相. 二問由幾心故見道究

竟. 此問入見道時經幾心須見道究竟. 三問

覺捨見道惑時爲頓爲漸. 下答前二問卽爲

三段答14初問云. 昇見道所有智行遠離衆相

等者. 景補闕云. 若依二乘觀人無我所顯眞

如. 若依大乘觀二無我所顯眞如. 爾時平等

不見能所境智等相名離衆相. 且據聲聞觀

四諦平等眞如. 故言於苦不起分別. 亦可通

據三乘見道遠方便中幷觀四諦爲諦學. 觀

眞如無分別觀. 是故舊經論中咸言三乘同

觀四諦入聖道. 如於苦諦觀. 餘二諦無分別

觀亦復如是. 此擧方便行相. 先於見道前方

便中. 依世俗智觀於苦等種種想幷名戱論.

今入見道總相皆除名絶戱論. 若二乘但於

人無我義所顯眞如離相而轉. 若依大乘卽

於二無我所顯眞如離相而轉. 對法亦云於

自相續苦諦中. 現證彼眞如出世慧生. 永斷

一切見苦所斷二十八隨眠. 此文卽說二乘觀

如斷惑. 泰云. 旣於先世俗智所觀諦中一切

總相皆得解脫. 故知入見道時總緣見道. 前

下	欄

世俗智所觀四諦爲詮證平等空. 故入見道.

後出空觀時重觀諦. 爲十六諦觀也. 次答第

二問. 云建立見道由二道理等者. 補闕云. 答

意有二. 一謂眞見道無想平等汲引學人. 寄

相而辨九心. 二立有一心. 正明眞證見道. 是

則初依說時便有九心. 後依行時. 但有一心.

言依初建立增上力故等者. 謂一念證智總

觀三界四諦眞如. 名法智品. 有其四心. 卽彼

無分別智自證分變緣自體. 名四類智. 證智

相應定數奢摩他. 是第九心故. 亦可此就二

念無分別智假立九心. 初念立四法忍. 第二

念立四法智. 若忍若智皆緣眞如. 故總合爲

四法智品. 有四心. 卽前忍智各有自證分

照自體. 總合名爲類智. 合品亦有四心. 若開

忍智有十六心. 隨佛音聲如所施設. 若法忍

苦法智二心. 刹那斷苦下惑. 分別苦事畢竟

說名一心. 乃至施設道法忍道法智. 斷道諦

下惑. 了別道諦究竟. 經爾所時名道一心. 三

藏又云. 此相見道十六心觀. 依眞見道四分

而立. 如眞見道緣四諦眞如有相分. 今相

見道四法忍智緣三界四諦如緣相分. 如眞

見道自證分別自返照. 今相見道四類忍智

緣法智. 如自變照. 如此九心中別開前八心

爲十六心. 亦以諸類中各有忍智故. 第15三建

立增上力故說有一心等者. 謂唯一無間頓

斷見惑見道究竟眞如智起. 同時亦有奢摩

他道如相見道. 對法第九亦云. 又如上說十

六心見道差別皆假建立. 非眞實爾. 何以故.

出世位中各別內證. 絶戱論故. 泰云. 因定數

經數:一八二八

經名:瑜伽論記卷第十六下

頁數:六八○

上	欄

令心生. 故言所顯之心. 八舍那別觀察故別

說. 八止奢摩他同寂靜住境1令爲一心. 問

依對法論相見道有十六心. 此論前文亦云.

上下諦一一有二心. 亦是十六心. 卽是八忍

八智. 何故此文相見道但有九心. 又前論云.

見道名雙運道定慧幷行. 何故此文先說智

後說八定. 答理實而言. 定慧常幷. 又依大乘

忍亦名智. 知八諦時忍者希望心觀察用增

故忍名舍那. 說爲八智. 八智卽八忍也. 智者

希望同心寂靜定用增名奢摩他. 卽八智也.

八智亦異十六心. 但此文中八忍希望心觀

察義强. 名舍那說爲八智. 後起八智希望同

心寂靜用强. 說名奢摩他. 寂靜義同. 總說爲

一心. 但爲開合不同立名不等. 論其體也. 卽

八忍八智不異餘文. 西方師又一釋云. 相見

道實不斷惑. 但隨機異說種種不同. 或云十

二緣觀斷. 或云十六諦觀斷. 或云九心斷. 其

眞見道時相續證如. 名眞見道究竟. 亦有

初智後定. 如前相見道應知. 旣類前說智. 後

定之言亦得說. 眞見道中一法忍. 二法智二

心. 基云. 略有2二說. 一云法智品等者. 品言

品類. 品類之言. 卽幷攝忍. 卽四法忍. 法智一

品類合名四心. 類智亦爾. 此是智品有3八能

有斷惑之功. 八定品能寂4靜住心故. 總名爲

一. 故言九心. 以定品無斷惑之功不爲智故.

但總名一心. 雖智時有定定時有智. 功能別

故. 智時隱定定時隱智. 不論. 二說所言法智

品者. 不取其法智. 意取法忍卽法智之品故.

此法忍爲四. 類忍爲四. 故八心. 此能斷惑是

中	欄

無間道. 故得智名. 四法智四類智合爲一心.

名純奢摩他道. 以不能斷惑非無間道故. 總

名九心. 三說卽法忍智爲四. 類忍智爲四心.

名八心. 見道雙運故. 此八俱時有定品. 以不

能斷惑故. 總得一心. 智爲八心. 故合有九. 初

解前後別故. 合三十二心令爲一故. 總言九

心. 此解但十六心定慧別故. 名爲九心. 三說

之中後解爲勝. 初解三十二心者. 論云. 卽爾

所時故知定慧同時但有十六. 何得言三十

二. 第二解論云. 法智5品何得言取忍爲6四.

其眞見道定慧或前後或俱7三同上. 或無間

解脫別故. 或8定慧思別故. 或俱義9說故. 如

前□諸家見竟. 下答第三問. 云*文立二分

者. 景云. 三藏問. 何故五根上種唯觀所斷. 心

心法上種唯止斷耶. 解云. 五根色法一一極

微. 皆有隨眠差別衆多觀心分別. 是故依觀

斷色隨眠. 心上隨眠隨所依心小故止心能

斷. 故云第一觀所斷第二止所斷. 當知此據

安立道理. 說止觀10列斷眞實理中無如是相.

以諸惑種集在識中皆緣眞如. 證智頓斷故.

下破經部逐引經證. 謂經中旣說信法二人.

入見道時行無相行. 故知汝說見斷隨眠隨

逐. 云何得名觀品. 見道縛者行無相行故不

應理. 言第六者此從俱脫. 慧脫身證見11得信

解及在見道逆數. 第六人行無相. 由彼第六

人於眞如滅諦. 住寂靜想故名住無相. 補闕

云. 此據未立阿賴耶敎. 前佛說見斷隨眠隨

逐五根及六識心心所. 若唯隨色. 則無色界

無所隨色. 若唯隨心. 卽無想12無二無心*無

下	欄

定無所隨心. 是故俱說隨逐色心. 此言隨逐

心心所者. 心王卽持一切色心法種. 非修13見

斷隨眠心之上唯持自心所法三性種子及見

斷隨眠. 此雖總言見斷眠隨逐心心所. 理實

寬狹有異. 具如五十一說. 此是三藏釋. 泰又

云. 以色有衆差別觀. 遂空觀用增說觀身. 修

定者多緣一心. 一心住境故說定意名一心

定. 能觀定所觀空故說第二隨逐心心法隨

眠上所斷. 若言依前第二建立眞見道初智

後定. 卽言觀品所攝諸智已斷逐色隨眠. 然

有見斷逐心隨眠未斷14逐生者. 此則唯色空

未得心空. 應不得無相道對治體性. 仍引

佛說. 基云. 淸淨色中煩惱心之相分15相分差

別難知. 微細故云觀斷. 心中種子卽當心之

見分. 一類易知. 故止斷. 其實二俱觀斷止

俱隨斷. 下破經部說無賴耶故六識攝種. 若

起觀品惑種猶*遂. 若不*遂觀者. 卽種子*遂

有漏心在過去. 過去無體種*遂何生. 故言

*遂觀在現在. 今破之應立量云. 見道等觀品

應非對治體性(宗)煩惱種子隨遂生故(因)如有

漏心法(喩)由此違量道理. 故薄伽梵說乃至名

住無相. 此中第六住無相. 與對法第九不同.

如彼說見道十六心皆是隨信法行. 入至果

位名信解等. 卽第十六心是信解亦在見道

中. 何故此言無16想者入見道卽除信解. 豈除

第十六見道耶. 對法無相住幷在十六心中.

答三說. 一說. 隨順理門. 小乘見道十五心故.

此信解等卽17有修道. 今18除之故. 二說. 如對

法十六心皆無相住. 然前十五心是無間道